पाएं अपने शहर की ताज़ा ख़बरें और फ्री ई-पेपरडाउनलोड करें
नगर के कोविड केयर सेंटर में भर्ती मरीजों के लिए और भी बेहतर व्यवस्थाएं जुटाई जाएगी। इसके अलावा ऑक्सीजन सिलेंडर की पर्याप्त व्यवस्था होगी। फिलहाल विधायक नारायण पटेल के प्रयास से 15 सिलेंडर आए हैं। भर्ती मरीजों को पर्याप्त इलाज मिले इसके लिए भी एमपीपीजीसीएल और एनएचडीसी से भी अनुभवी चिकित्सकों की सेवाएं लेने पर भी चर्चा की गई।
कोविड सेंटर को 10 ऑक्सीजन मशीनें भी संभवत: रविवार तक मिल जाएगी। शनिवार शाम 7 बजे विधायक नारायण पटेल ने कोविड सेंटर को विकसित और बेहतर व्यवस्थाओं को लेकर नायब तहसीलदार कुणाल आवासिया, बीएमओ डॉ. रामकृष्ण इंगले के साथ बैठक कर विस्तार से चर्चा की। विधायक पटेल ने कहा कोविड सेंटर होने से संक्रमित मरीजों और संदिग्ध मरीज का बेहतर उपचार किया जा रहा है।
कोरोना पॉजिटिव मरीज स्वस्थ होकर अपने घर लौट रहे हैं। कोविड महामारी में शासकीय टीम और चिकित्सक दल मिलकर कार्य कर रहे हैं। रात 8 बजे पुनासा एसडीएम चंदर सिंह सोलंकी ने भी कोविड सेंटरका जायजा लेकर व्यवस्थाएं देखी।
पहल- व्यापारियों ने क्वारेंटाइन सेंटर में किया दान
पंधाना, तहसील कार्यालय में शनिवार को एसडीएम डॉ. आरती सिंह ने नगर के व्यापारियों की बैठक बुलाई। इसमें शासकीय महाविद्यालय में बनाए गए क्वारेंटाइन सेंटर में सुविधा जुटाने के लिए सहयोग को लेकर चर्चा की।
उन्होंने कहा सेंटर में शासन-प्रशासन द्वारा सभी आवश्यक इंतजाम किए जा चुके हैं।
लेकिन फिर अन्य सुविधाओं की आवश्यकता होने पर सहयोग करें ताकि अच्छी व्यवस्था हो सकें। इस पर सभी व्यापारियों ने सहमति जताई और क्वारेटाइन सेंटर के लिए पंलग, टीवी, कुलर, बेड, आक्सीजन कांसट्रेटर, फ्रिज, अलमारी, दवाईयों के साथ नगद राशि दिए जाने की बात कही। बैठक में तहसीलदार विजय सेनानी, नप सीएमओ मंसाराम बड़ोले सहित व्यापारी मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn